Anders Orkes | HDS
Nou is dit amptelik: met twee onlangse Ghoema-musiektoekennings is ANDERS gewis die beste kontemporêre groep in Afrikaans. Hul jongste album, #ek onthou, het dié briljante liedjieskrywers en sangers die Ghoema-toekenning in die afdelings – beste album deur 'n groep of duo én beste groep van die jaar – besorg.
ANDERS is ʻn Afrikaanse pop/country- duo , wat met hul debuutalbum Dink Leef Klink opslae in die geestelike genre gemaak het. Daarna het die romantiese album #liefdesverhale gevolg. Albei albums het Ghoema-benoemings ingepalm.
Hul musiekvideo's van die jubellied Ons Koning kom en die liefdeslied Mooi vir my was uiters gewild. Verskeie van hul liedjies het radiostasies landwyd se Top 10-treffersparades gehaal – onder meer Die pad (wat op die klankbaan van die fliek Vrou soek boer ingesluit is.
Hulle het die temaliedjie Knysna vir die gelyknamige rolprent geskryf en die liedjie en die musiekvideo daarvan is uiters gewild op radio en televisie.
Die duo benut slegs die land se beste musikante om 'n vars, oorspronklike liedjies energiek te vertolk. Hul konsertmusikante Jason Moser (tromme) en Rixi Roman (kitaar) – se medewerking verleen orkestrale hegtheid.
Die album #ek onthou bevat elf puik snitte, wat ook progressiewe rock-klanke en 'n moderne wiegeliedjie insluit.